**מדור חוסן והכוונת אוכלוסייה משטרת ישראל "נגיף הקורונה" תוספת מס' 1 להכוונה לציבור**

**מחלקת חירום/אגף המבצעים**

**-בלמ"ס-**

**סימוכין:40165620**

**30 אפריל 2020 תוספת לנוסח מס' -6**



**נספח כתוספת- לאוגדן שאלות ותשובות מ"י לאוכלוסייה נוסח 6**

**הנחיות ייעודיות ודגשי מב"צ ויועמ"ש לשינוי בהגבלת התנועה במרחב הציבורי**

**על פי תקש"ח (תיקון מס' 8) החל מ-30/4/2020**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **יציאה לפעילות ספורט – ביטול הגבלת מרחק עד 500 מטרים מהבית**  | **החל מיום חמישי 30/4/2020 ניתן יהיה לצאת מהבית לצורך פעילות ספורט ללא הגבלת מרחק (בוטלה ההגבלה ל- 500 מטרים).**  | יועמ"ש |
| **איסור על שהייה בחוף הים** | **האיסור על שהייה בחוף הים לא בוטל ועל כן פעילות ספורט בחוף הים, או פעילות ספורט היוצאות מתוך חוף הים (גלישה) אסורה.**  | יועמ"ש |
| **מרינה אינה נחשבת חוף ים** | **על פי החלטת משרד המשפטים- מרינה אינה נחשבת חוף ים, ועל כן מותר לקיים פעילות ספורט במרינה או לצאת מהמרינה לצורך פעילות ספורט בים.**  | משרד המשפטים |
| **הפעלת מרפאות וחדרי ניתוח לטיפול אסתטי** | **בוטל האיסור****ניתן להפעיל מרפאות וחדרי ניתוח לטיפול אסתטי**. | יועמ"ש |
| **פעילות ספורט**  | **פעילות ספורט אסורה :** בפארקים ,גני שעשועים, חוף ים.ניתן לרוץ ברחוב ובשדות.  | יועמ"ש |
| **תיקון הגדרת המונח 'התקהלות' (נכון ל-30/4/2020) בהתאם לתקש"ח** | 1. **במבנה – אסורה שהייה בסמיכות של שני אנשים או יותר, למעט אנשים הגרים באותו מקום.**
2. **בשטח פתוח – אסורה שהייה בסמיכות של 10 אנשים או יותר, למעט אנשים הגרים באותו מקום.**
3. **המשמעות היא - שבשטח פתוח, מותרת שהייה בסמיכות של 9 אנשים ומטה.**
 | יועמ"ש |
| **לגבי הפגנות** | 1. **הפגנה של עד 10 אנשים – אינה התקהלות ולכן לא ניתן לפזרה גם אם המפגינים לא שמרו על מרחק של 2 מטרים בין אדם לאדם.**
2. **הפגנה של מעל 10 אנשים– חייבת להיות בקבוצות (מרחק של 10 מטרים בין קבוצה לקבוצה). אם נשמרות הקבוצות, לא ניתן לפזר את המפגינים גם אם אינם שומרים מרחק של 2 מטרים זה מזה. אם הקבוצות אינן נשמרות ובפועל ההפגנה נערכת בדבוקה אחת – ניתן להורות על פיזור ובמקרה של סירוב - להטיל קנס.**
 | יועמ"ש |
| **מסיכה בתא עבודה בחלל פתוח** | **אין חובה לעטות מסיכה בתא עבודה בחלל פתוח שיש בו מחיצה של 1.5 מ' (ובלבד שהאדם שאינו עוטה מסיכה יושב).** | יועמ"ש |
| **דרייב אין – של הופעות**  | **אסור** | משרד הבריאות  |

**שאלות הציבור ותשובות בהתאם לתוספת ולהגבלות**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **גלידריה**  | **ניתן למכור גלידה באריזה או בגביע, כוס (החל מ-26 אפריל) .** **אסורה הישיבה במקום.**  | רמ"ד רישוי |
| **פינות חי** | **אסור לפתיחה** | משרד הבריאות  |
| **שוק אומנים ואיכרים** | **אסור** | משרד הבריאות |
| **צלמים** | **מותר לצאת לצילום מעבר ל- 100 מטרים ובתנאי שהמקום לא יהיה שמורת טבע, חוף ים או מקומות שנאסרה בהם פעילות.** **כל זאת בכפוף להנחיות משרד הבריאות לשמירת מרחק, לרבות עטית מסכה.**  | משרד הבריאות |
| **איפור קבוע** | **אסור** | משרד הבריאות |
| **קעקועים** | **אסור**  | משרד הבריאות |
| **מורה פרטי** | **ניתן לקיים תוך שמירה על הנחיות משרד הבריאות (מרחק ומסיכה)** | משרד הבריאות |
| **הפעלת חנות בקניון, דרך פתח הפונה לרחוב**  | **אסור,****חנויות בקניון סגורות (למעט מזון/בתי מרקחת/מוצרי היגיינה)**  | משרד הבריאות |
| **פגישת חבר מנהלים** | **מותרת בהתאם להגבלות משרד הבריאות.** | משרד הבריאות |

**ריכזה כתבה וערכה:**

**דליה סלומון, רפ"ק**

**ר' חו' שת"פ ורשויות**

 **'זה בידיים שלנו, ביחד ננצח את נגיף הקורונה'**

 **בברכה,**

**גל גלעד, סנ"צ**

 **רמ"ד חוסן והכוונת אוכלוסייה**

**מחלקת חרום/ חטיבת המבצעים**